خلط زمان
خلط زمان یا سہو زمانی انگریزی Anachronism وقائع نگاری کی اصطلاح ہے جس سے مراد کسی عہد کے افکار واقعات یا تواریخ کو دوسرے عہد سے خلط ملط کرنا ہے مثلا یہ کہا جائے کہ قرون وسطی میں طاعون کی وبا پھوٹ پڑی اور بے قابو ہو گئی جبکہ اس کا علاج موجود تھا لیکن حقیقت یہ ہے کہ قرون وسطی میں اس کا علاج دریافت نہیں ہوا تھا چنانچہ یہاں بیان کرنے والے سے سہو زمانی واقع ہو گیا اور اس نے موجودہ عہد کی صورت حال کو قرون وسطی سے خلط ملط کر دیا اس قسم کا سہو یا خلط کبھی دانستہ ہوتا ہے اور کبھی نادانستہ نیز اس سے کبھی کلام میں زور بیان پیدا کرنا یا تشہیر یا تحیر خیزی بھی مقصود ہوتی ہے